Girl talk vs guy time – Finesse Meisie
Jou beste vriendin het ’n nuwe ou en jy is sommer nou van haar to-do-lysie af! sy bel nie meer nie, jy kry net haar voice mail en vrydagaand? wel, jy sit nou alleen by die huis, terwyl sy en haar nuwe ou kuier. wat nou?
Onthou, jou vriendin is in dié stadium só verlief, dat sy die helder kan dink nie! Dink maar net hoe jy is as jy verlief is: Jy wil 24/7 nét by daai ou wees en dis moeilik om te onthou watter beloftes jy vroeër aan vriendinne gemaak het! Só moet jy die shutdown in girl talk benader…
chat ’n bietjie
Dis belangrik om in enige verhouding te kan chat. Trek haar een pouse nader en praat eerlik en kalm met haar. As jy rustig vertel hoe jy voel, sal sy dalk jou punt kan insien! Jy moet seker maak sy weet dat jy nie jaloers is, omdat jy nou alleen single is nie – jy mis net die girl talk en die pj-aande!
moenie ’n fight begin nie
Dis belangrik dat jy nie op jou agterpote spring nie! Moet haar nie aanval nie, want dan sal sy dink jy is jaloers en dit sal net op ’n fight uitloop. Luister en probeer haar punt insien. Wees koel en kalm en sê dat jy bekommerd is: Jy sien Batman meer op die TV as vir haar!
vat haar om te gaan shop
Kom ons face dit, daar is niemand wat meer hou van shopping as girls nie. Dis die ideale manier om ’n bietjie gehalte-tyd met haar te geniet. As jy net die woord “shopping” voor ’n ou sê, slaan hy dadelik in koue sweet uit en hardloop na die naaste exit. Julle kan dan sommer koffie gaan drink en lekker chat soos in die ou dae!
wees happy vir haar
Dalk is jy net ’n bietjie jaloers op jou vriendin: Sy het ’n stunning ou en jy is nog op die rak. Dink ’n bietjie hoe dit sou wees as jy die een was met die ou. Sy sou baie happy wees vir jou – so wys haar jy is ook bly vir haar! Vriendinne trust mekaar: Dit is vir haar superbelangrik dat jy van haar ou hou!
Dink hoe cool dit sal wees as julle almal saam kuier. Invite haar, die ou, vriendinne én van sy vriende en gaan doen julle iets lekker. Só kan julle almal mekaar beter leer ken en wie weet, dalk word jy en hy ook goeie vriende!
Jou vriendin het dalk nou ’n ander helfte, maar dit beteken nie sy kan jou sommer afskryf nie. Vriendinne is daar vir mekaar – deur break-ups en make-ups. Wys vir haar jy is ’n vriendin duisend!
Karis se storie oor tienerseks Hoofstuk 11 Deel 3